open-index/open-wikipedia-markdown huggingface dataset:
Dunkerquen neljän päivän ajo

**Dunkerquen neljän päivän ajo** () on maantiepyöräilyn etappikilpailu, joka ajetaan toukokuun alkupuolella Hauts-de-Francen seudulla Pohjois-Ranskassa. Kilpailu on nimestään huolimatta kestänyt viisi tai kuusi päivää vuodesta 1963 lähtien, jolloin henkilökohtainen aika-ajo tuli mukaan kilpailun ohjelmaan. Vuodesta 2005 kilpailu on kuulunut UCI Europe Touriin. Kilpailun kategorialuokitus on 2.Pro, eli sen yläpuolella ovat vain suuret ympäriajot ja muut UCI World Tour -sarjan kilpailut.

## Voittajat

* 1955  Louis Déprez
* 1956  Jan Adriaenssens
* 1957  Joseph Planckaert
* 1958  Jacques Anquetil
* 1959  Jacques Anquetil
* 1960  Joseph Planckaert
* 1961  Abel Geldermans
* 1962  Joseph Groussard
* 1963  Joseph Planckaert
* 1964  Gilbert Desmet
* 1965  Gustaaf Desmet
* 1966  Theo Mertens
* 1967  Lucien Aimar
* 1968  Jean Jourden
* 1969  Alain Vasseur
* 1970  Willy Vanneste
* 1971  Roger De Vlaeminck
* 1972  Yves Hézard
* 1973  Freddy Maertens
* 1974  Walter Godefroot
* 1975  Freddy Maertens
* 1976  Freddy Maertens
* 1977  Gerrie Knetemann
* 1978  Freddy Maertens
* 1979  Daniel Willens
* 1980  Jean-Luc Vandenbroucke
* 1981  Bert Oosterbosch
* 1982  Frank Hoste
* 1983  Leo van Vliet
* 1984  Bernard Hinault
* 1985  Jean-Luc Vandenbroucke
* 1986  Dirk de Wolf
* 1987  Herman Frison
* 1988  Pascal Poisson 
* 1989  Charly Mottet
* 1990  Stephen Roche
* 1991  Charly Mottet
* 1992  Olaf Ludwig
* 1993  Laurent Desbiens
* 1994  Eddy Seigneur
* 1995  Johan Museeuw
* 1996  Philippe Gaumont
* 1997  Johan Museeuw
* 1998  Aleksandr Vinokurov
* 1999  Michael Sandstod
* 2000  Martin Rittsel
* 2001  Didier Rous
* 2002  Sylvain Chavanel
* 2003  Christophe Moreau
* 2004  Sylvain Chavanel
* 2005  Pierrick Fédrigo
* 2006  Roberto Petito
* 2007  Matthieu Ladagnous
* 2008  Stéphane Augé
* 2009  Rui Costa
* 2010  Martin Elmiger
* 2011  Thomas Voeckler
* 2012  Jimmy Engoulvent
* 2013  Arnaud Démare
* 2014  Arnaud Démare
* 2015  Ignatas Konovalovas
* 2016  Bryan Coquard
* 2017  Clément Venturini
* 2018  Dimitri Claeys
* 2019  Mike Teunissen
* 2020 *kilpailua ei järjestetty COVID-19-pandemian vuoksi*
* 2021 *kilpailua ei järjestetty COVID-19-pandemian vuoksi*
* 2022  Philippe Gilbert
* 2023  Romain Grégoire
* 2024  Sam Bennett

## Lähteet
*Tulokset Memoire du Cyclisme 
*Tulokset  Cycling Archives 

## Aiheesta muualla
*Virallinen sivusto
Katharina Szelinski-Singer

**Katharina Szelinski-Singer** (24. toukokuuta 1918 – 20. joulukuuta 2010 Berliini) oli saksalainen kuvanveistäjä. Hän syntyi lähellä Šilutėa ja asui vuodesta 1945 Berliinissä. Hän opiskeli Universität der Künste Berlinissä. 

## Lähteet
Zagros Manuchar

**Zagros Manuchar** (s. 27. maaliskuuta 1990 Suleimania, Irak) on suomalainen elokuvaohjaaja, käsikirjoittaja ja taiteilija. Hänen elokuviaan on palkittu ja niitä on esitetty lukuisilla elokuvafestivaaleilla.

## Elämäkerta
Manuchar saapui Kurdistanista Suomeen 1994 ollessaan 4-vuotias ja kiinnostui aluksi runoudesta ja teatterista, myöhemmin hän kiinnostui elokuvien tekemisestä ja elokuvan mahdollisuuksista ylittää kielelliset ja kulttuuriset rajat 13-vuotiaana. Hän on näytellyt tv- ja draamaelokuvissa kuten Veljet, Pikkuveli ja Elokuu. 

Manucharin ensimmäinen 60-minuuttinen lyhytelokuva *Vastavirtaan* valmistui keväällä 2006. Seuraavat lyhytelokuvat *[[Näkökulma]]* ja *[[Vielä tämän hetken]]* ovat julkaistuja, palkittuja ja niitä on esitetty lukuisilla elokuvafestivaaleilla. Manucharin esikoispitkä elokuva Salpa esitettiin Rakkautta ja Anarkiaa -festivaalilla, elokuvan teatteriensi-ilta oli 20. marraskuuta 2013 ja se oli ehdolla muun muassa kansainvälisessä Belfort Entrevues -festivaalin kilpailusarjassa.

Manuchar on valmistunut 2021 maisteriksi Taideyliopiston Kuvataideakatemiasta.

## Filmografia
### Ohjaukset
* *[[Vastavirtaan]]*, lyhytelokuva, (2006)
* *[[Näkökulma]]*, lyhytelokuva, (2007)
* *[[Vielä tämän hetken]]*, lyhytelokuva, (2009)
* *[[Salpa (elokuva)|Salpa]]*, pitkä elokuva, (2013)
* *Kyyneliä*, lyhytelokuva, (2021)
* *Keskusteluja Minan kanssa*, lyhytelokuva, (2021)
* *Omenan tuoksu*, lyhytelokuva, (2023)

### Näyttelijänä
* *[[Graffiti meissä]]*, Däni, (2006)
* *[[Ganes]]*, Remun sisarus, (2007)
* *[[Veljet]]*, Jani, (2008)
* *[[Pikkuveli (lyhytelokuva)|Pikkuveli]]*, Olavi, (2009)
* *[[Elokuu (vuoden 2011 elokuva)|Elokuu]]*, Freda, (2011)

## Lähteet

## Aiheesta muualla
* 
* 
* 
* 
* 
* https://nuoret2023.fi/ZAGROS-MANUCHAR-EN
Hoax

**Hoax** on huijausviesti, jossa vastaanottajaa pyydetään levittämään viestiä mahdollisimman laajalle. Hoax on tavallisesti sähköpostiviesti, tekstiviesti tai jonkinlainen ketjukirje, jossa valheellisesti esitetään väittämiä esimerkiksi treffihuumeista, kuolemansairaista lapsista tai jonkin ilmaisen tuotteen saamisesta. Hoax koostuu tavallisesti viestistä, jossa houkutellaan vastaanottaja tekemään kirjeestä kopioita ja lähettämään ne yhdelle tai useammalle vastaanottajalle. Hoaxit eivät itsessään ole viruksia tai haittaohjelmia, mutta ne kuormittavat turhaan sähköpostiohjelmia. Ainoa tapa estää hoaxien eli huijausviestien leviäminen on poistaa viesti, eikä lähettää sitä eteenpäin.

Kansainvälisesti yleisemmässä merkityksessä hoax tarkoittaa huijaavaa viestiä, jonka tavoite on saada vastaanottaja uskomaan todeksi asia, jonka viestin lähettäjä tietää olevan valhetta.

## Sokal Hoax

Sokal Hoax -nimellä kutsutaan tekijänsä mukaan fyysikko Alan Sokalin *Social Text* -tiedelehteen lähettämää ja lehden vuonna 1996 julkaisemaa artikkelia ”Transgressing the Boundaries: Towards a Transformative Hermeneutics of Quantum Gravity”, jonka tekijä julkaisemisen jälkeen itse paljasti olevan luonnontieteellisten käsitteiden asiantuntematonta lainailua demonstroiva huijaus.

## Esimerkkejä hoaxeista

* Mars hoax
* Progesterex
* Instuction and advice for the young bride 
* Salminen, Pauliina: 13 seksivinkkiä 1800-luvulta: ”Puhu kotitöistä kun mies puuskuttaa menemään”.

## Katso myös
* Internethuijaus
* Kaupunkitarina
* Ketjukirje

## Lähteet

## Kirjallisuutta
* 

## Aiheesta muualla

*Tietoturvayhtiö F-Securen listaus Hoaxeista 
*Hoaxin määritelmä 
*Panda Software tiedote Hoaxeista
Bullet for My Valentine (EP)

**Bullet for My Valentine** on walesilaisen metalcore-yhtye Bullet for My Valentinen 15. elokuuta vuonna 2004 julkaistu omakustanne EP-levy, joka julkaistiin Isossa-Britanniassa. EP sisältää myös "Hand of Blood" musiikkivideon ja kappale "Cries in Vain" löytyy myös *[[The Poison]]* albumilta.

## Kappaleet
# "Hand of Blood" – 3:38
# "Cries in Vain" – 3:59
# "Curses" – 3:58
# "No Control" – 3:33
# "Just Another Star" – 2:55

## Jäsenet
* Matthew 'Matt' Tuck –  laulu, kitara
* Jason 'Jay' James – basso, taustalaulu
* Michael 'Padge'  Paget – kitara, taustalaulu
* Michael 'Moose' Thomas – rummut
Enkeltenkaupungissa...

**Enkeltenkaupungissa...** on Pelle Miljoonan Miljoonaliiga-yhtyeen ainoaksi jäänyt studioalbumi vuodelta 1985. Pelle Miljoonalle se on 11. albumi. Vuonna 2002 levystä julkaistiin CD-versio, jossa oli bonus-kappaleina kaksi singlellä julkaistua kappaletta.

## Kappaleet
Kaikki kappaleet säveltänyt ja sanoittanut Pelle Miljoona, ellei toisin mainita.

**A-puoli**
# 
# 
# 
# 
# 

**B-puoli**
# 
# 
# 
# 
# 

**CD-bonukset**
# 
# 

## Tekijät

### Muusikot
* Pelle Miljoona: laulu
* Tumppi Varonen: laulu, rummut
* Stefan Piesnack: kitara
#### sekä
* Jimi Sero: basso
* Jimi Sumén: kitara (A4)

### Muut
* Äänitys ja miksaus: SoundTrack studio
* Tuottaja: Jimi Sumén
* Kansi: Gogh / Riipinen

## Aiheesta muualla
* Albumi Discogs-sivustolla
Jonas Tilly

**Jonas Tilly** (s. 29. kesäkuuta 1984) on ruotsalainen uimari, joka on erikoistunut vapaauintiin.

Tilly voitti EM-kultaa 4x50 metrin vapaauintiviestissä Helsingistä 2006. Hänen lisäkseen Ruotsin joukkueeseen kuuluivat Stefan Nystrand, Petter Styhme ja Marcus Piehl. Ruotsin joukkue ui kyseisessä kilpailussa myös uuden maailmanennätyksen: 1.24,89. Aikaisemmin samana vuonna hän voitti Shanghain lyhyen radan MM-kisoista hopeaa 4x100 metrin vapaauintiviestistä.

Tillyn nykyinen seura on Trelleborgs SS.
Aleksandros

**Aleksandros** (, ”ihmisiä suojeleva/puolustava”; ) on Aleksanteri- ja Alexander-tyypin nimien alkuperäinen kreikankielinen muoto. Nykykreikaksi nimi on **Aléxandros** (). Ne voivat viitata seuraaviin:

* Paris eli Aleksandros, kreikkalaisessa mytologiassa Troijan prinssi
* Aleksanteri, nimi ja useita henkilöitä
* Alexander, nimi ja useita henkilöitä
* Platonísi eli Aléxandros, saari Argo-Saronisten saarten saariryhmässä Kreikassa

## Lähteet
Tule kotiin Johnny

**Tule kotiin Johnny** on Pelle Miljoona & Linnunlaulu -yhtyeen debyyttialbumi vuodelta 1987. Pelle Miljoonalle se on 12. albumi. Levystä julkaistiin remasteroitu ja bonus-kappaleella täydennetty CD-versio vuonna 2003.

## Kappaleet
Kaikki kappaleet säveltänyt, sanoittanut ja sovittanut Pelle Miljoona, ellei toisin mainita.

**A-puoli**
# 
# 
# 
# 
# 

**B-puoli**
# 
# 
# 
# 
# 

**CD-bonus**
# 

## Tekijät

### Muusikot
* Pelle Miljoona: laulu ja akustinen kitara
* Stefan Piesnack: kitara
* Repa Rantsila: rummut
* Tero Siitonen: basso ja taustalaulu
#### Mukana
* Ile Nordström: taustalaulu
* Jay Havanna: kosketinsoittimet
* Kyynelhelmet kaikki instrumentit: Jimi Sumén & Jay Havanna

### Muut
* Tuotanto: Jimi Sumén & Pekka Aarnio
* Äänitetty SoundTrack-studiossa Helsingissä.
** B1 ja B4 pohjaäänitykset tehty Westside Studiolla Karjaalla.
* Kansi: Kari Riipinen & Reija Hirvikoski
* 24-bit remasterointi: Pauli Saastamoinen, Finnvox 04/2003
Saint Eliasin vuoret

**Saint Eliasin vuoret** () on vuorijono Pohjois-Amerikassa. Se sijaitsee Yhdysvaltain Alaskan ja Kanadalle kuuluvien Yukonin ja Brittiläisen Kolumbian alueilla. Vuorijono on osa Wrangell-St. Eliasin ja Glacier Bayn kansallispuistoja Yhdysvalloissa ja Kluanen kansallispuistoa Kanadassa. Vuorijonon korkein huippu on 5&nbsp;959 metrinen Mount Logan, joka on Kanadan korkein vuori.

## Korkeimmat vuoret
Vuorijonon korkeimmat vuoret:

## Lähteet
Ronde van Brugge

**Ronde van Brugge** (eli **Tour of Bruges**) on nykyään yksipäiväinen maantiepyöräilykilpailu, joka käydään maaliskuun lopulla puolitoista viikkoa ennen Flanderin ympäriajoa. Se käytiin aiemman nimensä *Driedaagse van De Panne-Koksijde* mukaisesti vuosina 1977–2017 kolmipäiväisenä miesten etappikilpailuna De Pannen ja Koksijden kuntien alueella Länsi-Flanderissa Belgiassa Pohjanmeren rannalla joko maaliskuun lopulla tai huhtikuun alussa. De Pannen kolmen päivän ajo käytiin tuolloin arkipäivinä ennen saman viikon sunnuntaina ajettua Flanderin ympäriajoa. 

Vuodesta 2018 kilpailu on järjestetty yksipäiväisenä ja viikkoa aiempaa aiemmin. Samalla miesten kilpailua seuraavana päivänä alettiin järjestää UCI Women's World Touriin kuuluvaa naisten kilpailua. Miesten kilpailu on kuulunut UCI World Tour -sarjaan vuodesta 2019 lähtien. Kilpailun nimi oli vuoteen 2025 saakka *Classic Brugge–De Panne* ja vuodesta 2026 alkaen Ronde van Brugge.

## Miesten tulokset

## Naisten voittajat

## Lähteet
* Miesten tulokset Pro Cycling Stats -sivustolla 
*Naisten tulokset Pro Cycling Stats -sivustolla 
*Tulokset Memoire du Cyclisme -tietokannassa 

### Viitteet

## Aiheesta muualla
*Virallinen sivusto
Nipigonjärvi

**Nipigonjärvi** () on järvi Ontarion provinssin luoteisosassa, Kanadassa. Se on 4&nbsp;848 neliökilometrin pinta-alallaan kokonaan Ontarion rajojen sisällä sijaitsevista järvistä suurin. Järvi sijaitsee noin 320 metriä merenpinnan yläpuolella, noin 130 kilometriä koilliseen Thunder Baystä. 

Järven ulosvirtaus on 1940-luvulta lähtien ohjattu kulkemaan 48-kilometrisen Nipigonjoen kautta 76 metriä alemmas Yläjärveen mahdollistaen näin kolmen vesivoimalan tuotannon Nipingonjoessa.

Nipigonjärven suurin syvyys on 165 metriä. Järvessä on monia saaria. Sen suurimpia saaria ovat Caribou Island, Geikie Island, Katatota Island, Kelvin Island, Logan Island, Murchison Island, Murray Island ja Shakespeare Island.

Järven nimi on intiaanikieltä ja tarkoittaa "syvää, kirkasta vettä". 1700-luvulla alueella nykyisin asuvat ajiwbat syrjäyttivät alueella aiemmin asuneet creet. Ensimmäisiin tunnettuihin eurooppalaisiin vierailijoihin alueella kuuluvat Pierre-Esprit Radisson ja Des Groseilliers (1659-60), isä Allouez (1667) sekä vuonna 1684 Fort La Touretten järven koillisrannalle Hudson's Bay Companyn synnyttämän kilpailun vuoksi rakentanut Daniel Dulhut.

## Lähteet
Ortodoksinen seurakuntaviesti

**Ortodoksinen seurakuntaviesti** oli Viitosten eli Ilomantsin, Joensuun, Lieksan, Nurmeksen ja Taipaleen ortodoksisten seurakuntien julkaisema aikakaus- ja tiedotuslehti, joka jaettiin ilmaiseksi kaikille seurakunnan jäsenille. Lehti ilmestyi vuosina 1971-2011 neljästä kahdeksaan kertaan vuodessa.

Vuoden 2012 alusta lehden korvasi Karjalan hiippakunnan yhteinen tiedotuslehti Aamun Koitto.

Ortodoksisen seurakuntaviestin viimeisenä päätoimittajana toimi rovasti Iivo Suvanto. Häntä ennen päätoimittaja oli rovasti Kalevi Kokkonen.

## Lähteet

## Aiheesta muualla
* Ortodoksisen seurakuntaviesti-lehtien nettiarkisto
Baffininlahti

**Baffininlahti** (, ) on määritelmästä riippuen joko Pohjois-Atlantin osa tai Pohjoisen jäämeren sivumeri Grönlannin ja Kanadan arktisten saarten (Baffininsaari) välissä.

Baffininlahti on pituudeltaan noin 1&nbsp;450 kilometriä. Merialueen pinta-ala on 689&nbsp;000 neliökilometriä. Merialueen keskellä on 2&nbsp;100-metrinen syvänne (Baffin Hollow). 

Lahti on osa Luoteisväylää. Lahti on suuren osan vuotta sumun peitossa ja myös Labradorinvirran kuljettamat jäävuoret haittaavat merenkulkua.
Baffininlahtea yhdistää Atlantin valtamereen Davisinsalmi ja Pohjoiseen jäämereen Naresinsalmi.

## Historia
Vuonna 1585 englantilainen löytöretkeilijä John Davis purjehti ensimmäisenä ihmisenä Baffininlahdelle. William Baffin (1584–1622) ja kävi seudulla 1614 Luoteisväylää etsiessään. Kaikkiaan hän teki viisi matkaa Pohjoiselle jäämerelle ja saavutti Baffininlahden vuonna 1616. Näiden matkojen aikana todistettiin, ettei Hudsoninlahti kuulu Luoteisväylän reittiin.

## Merialueen rajat
Kansainvälinen hydrografinen järjestö (IHO) määrittelee Baffininlahden rajat seuraavasti (1953):
* Pohjoisraja: Ellesmerensaaren Cape Sheridania () ja Grönlannin Bryantinniemeä (Cape Bryant eli Kap Bryant) yhdistävä linja
* Itäraja: Grönlannin länsirannikko.
* Eteläraja: leveysastetta 70 °N seuraten Grönlannista ja Baffininsaareen  
* Länsiraja: Luoteisväylien merialueen itäraja.

Baffininlahtea ympäröiviä merialueita ovat IHO:n alueluokittelun mukaan Davisinsalmi etelässä, Luoteisväylät lännessä ja Lincolninmeri pohjoisessa.
 
## Lähteet

## Aiheesta muualla

*''Opslag nr. 8. Grønlandskort, Geologiske kort 1: 2 500 000 udsnit 8'' eli Tanskan GEUSin geologinen kartta (1:2 500 000) osasta Grönlannin pohjoisrantaa, johon IHO:n määrittelemän Baffininlahden pohjoisrajan toinen nurkkapiste "Kap Bryant" on merkitty <small>(De Nationale Geologiske Undergørelser for Danmark og Grønland -karttasarja)</small>   (geus.dk)
*Yhdysvaltalainen ilmailukartta A-5 Wikimedia Commonsissa, josta kartasta löytyy Baffininlahden toisen pohjoisen nurkkapisteen "Cape Sheridan" sijainti (ilmailutiedot 2/1990).
*
MOB-vene

**MOB-vene** (*man over board* eli 'mies yli laidan') on nopea pelastusvene, jota käytetään mies yli laidan -tilanteessa. SOLAS-yleissopimuksen (Safety Of Life At Sea) mukaan MOB-vene on kyettävä laskemaan nopeasti aluksen liikkuessa viiden solmun nopeudella. MOB-veneen miehistön on laivan sijainnista maailmalla riippuen yleisesti käytettävä joko pelastautumispukua tai AES-pukua (Antiexposure Suit). Miehistön tulee käyttää aina myös pelastusliivejä. Esimerkiksi merentutkimusalus ''Arandalla'' MOB-veneen miehittävät vahtiperämies, vahtimies sekä stopparimestari.

## Onnettomuuksia

*Heinäkuussa 2001 yksi ihminen kuoli MOB-veneen pudottua norjalaiselta M/S ''Antares'' -alukselta. Onnettomuus tapahtui Uudenkaupungin satamassa.
*Marraskuussa 2004 kolme ihmistä loukkaantui MOB-veneen pudottua kreikkalaiselta M/S ''Superfast VIII'' -alukselta. Onnettomuus tapahtui Hangon satamassa.

## Lähteet

## Aiheesta muualla

*Itämeriportaali: MOB-vene
Viveka Eriksson

**Viveka Eriksson** (s. 18. elokuuta 1956) on ahvenanmaalainen poliitikko. Hän toimi Ahvenanmaan maakuntahallituksen maaneuvoksena vuosina 2007–2011.

Eriksson on Ahvenanmaan liberaalien puheenjohtaja vuodesta 2003 alkaen. Hän on ollut maakuntapäivien jäsen vuosina 1995–2007, joista vuosina 2001–2005 hän oli maakuntapäivien puheenjohtaja. Eriksson kannattaa Ahvenanmaalle omaa edustajaa Euroopan parlamenttiin.

Hänen puolisonsa on Olof Erland.

## Lähteet
Okanagan

**Okanagan**, tunnetaan myös nimillä **Okanagan Valley** ja **Okanagan Country**, on alue Kanadalle kuuluvassa Brittiläisen Kolumbian provinssissa. Alueella sijaitsee Okanaganjärvi ja Okanaganjoki. Vuonna 2001 alueen asukasluku oli 297&nbsp;601. Sen keskeisin kaupunki on Kelowna. Pinta-alaltaan alue on 20&nbsp;829 neliökilometrin suuruinen.

Alueen nimi juontuu okanaganinkielisestä sanasta *S-Ookanhkchinx*. Alue sai ensimmäiset eurooppalaiset asuttajansa 1800-luvun toisella puoliskolla. Se on nykyisin suosittu vapaa-ajanviettokohde. Alueella harjoitetaan myös viininviljelystä.
Sadepäivän ihmisiä

**Sadepäivän ihmisiä** on Pelle Miljoona & Linnunlaulu -yhtyeen toinen ja viimeiseksi jäänyt albumi vuodelta 1989. Pelle Miljoonalle se on 13. albumi. Levystä ilmestyi remasteroitu ja bonus-kappaleilla täydennetty CD-versio 23. helmikuuta 2005.

## Kappaleet
Kaikki kappaleet säveltänyt ja sanoittanut Pelle Miljoona, ellei muuta mainita. 

**A-puoli**
# 
# 
# 
# 
# 

**B-puoli**
# 
# 
# 
# 
# 

**CD-bonukset**
# 
# 

## Tekijät

### Muusikot
* Pelle Miljoona: laulu, kitara, huuliharppu
* Repa Rantsila: rummut
* Stefan Piesnack: kitara
* Tero Siitonen: basso, laulu, kitara, mandoliini

#### Sekä
* Ismo Alanko: sello (B4)
* Mauri Sumén: haitari (A2), (A3)
* Wando Suvanto: taustalaulut

### Muut
Äänitys, miksaus ja tuotanto: Kenzo Kalen
Kansi: Riipinen / Hirvikoski (Siamese Cats)
Kranjska Gora

**Kranjska Gora** (, ) on taajama Gorenjskan perinteisellä alueella luoteisessa Sloveniassa. Se on Kranjska Goran kunnan keskustaajama.

Kaupungissa on 1&nbsp;452 asukasta ja pinta-ala on 44,7&nbsp;km2.

## Aiheesta muualla

* Kotisivut
Gökhan Inler

**Gökhan İnler** (s. 27. kesäkuuta 1984 Olten, Sveitsi) on sveitsiläinen jalkapalloilija, joka edustaa Turkin Superliigassa pelaavaa Başakşehiria. Hän on pelipaikaltaan keskikenttäpelaaja.

İnlerillä on myös Turkin kansalaisuus. Hänen vanhempansa ovat turkkilaisia.

İnler aloitti ammattilaisuransa Aaraun riveissä vuonna 2004. Vuonna 2006 hän siirtyi Zürichiin. Zürichin riveissä İnler saavutti kaksi liigamestaruutta. Vuodet 2007–2015 hän pelasi Italian Serie A:ssa, ensimmäiset neljä kautta Udinesessa ja jälkimmäiset neljä Napolissa. Hän oli voittamassa Napolissa kahta Italian cupin mestaruutta. Elokuussa 2015 İnler siirtyi Englannin Valioliigan Leicester Cityyn kolmivuotisella sopimuksella. Hän pelasi Leicesterin mestaruuteen päättyneellä kaudella 2015–2016 viidessä valioliigaottelussa, mikä oli minimimäärä, että hän sai Valioliigan mestaruusmitalin. Hän siirtyi kesällä 2016 ilmaissiirrolla Beşiktaşiin, jossa pelasi 14 sarjaottelua seuran voittaessa Turkin Superliigan mestaruuden kaudella 2016–2017. Kesällä 2017 hän siirtyi toiseen istanbulilaisseuraan Başakşehiriin, jossa on maaliskuuhun 2020 mennessä pelannut 40 liigaottelua.

Sveitsin maajoukkueessa İnler debytoi Venezuelaa vastaan syyskuussa 2006. Ensimmäisen maaottelumaalinsa hän teki Jamaikaa vastaan maaliskuussa 2007. MM-kilpailuissa hän pelasi kolme ottelua 2010 ja neljä ottelua 2014. Hän pelasi kolme ottelua EM-kilpailuissa 2008. Viimeksi hän on pelannut maajoukkueessa marraskuussa 2015.

## Saavutukset
*Sveitsin mestaruus 2006, 2007 
*Englannin mestaruus 2016
*Turkin mestaruus: 2017
*Italian Cup 2012, 2014
*Italian Supercup 2014

## Lähteet

## Aiheesta muualla
*Viralliset kotisivut 
*Profiili Udinesen sivuilla
Hand of Blood EP: Live at Brixton

__NOTOC__
**Hand of Blood EP: Live at Brixton** on walesilaisen metalcore-yhtye Bullet for My Valentinen 6. elokuuta vuonna 2006 ensimmäinen live-EP, mutta kolmas kaiken kaikkiaan. SonyBMG:n julkaisema EP-Levy julkaistiin vain Saksassa. Se sisältää 2 kappaletta *Bullet for My Valentine* (UK) ja Hand of Blood (US) EP:ltä sekä kolme kappaletta The Poison albumilta. *Hand of Blood EP: Live at Brixton* on ennakkoesitys heidän debyytti DVD julkaisusta The Poison: Live at Brixton, mutta ääni muodossa.

## Kappaleet
# 
# 
# 
# 
# 

## Kokoonpano
* Matthew 'Matt' Tuck –  laulu, kitara
* Jason 'Jay' James – basso, taustalaulu
* Michael 'Padge'  Paget – kitara, taustalaulu
* Michael 'Moose' Thomas – rummut

## Lähteet
Susan Blakeslee

**Susan Blakeslee** (s. 27. tammikuuta 1956) on ääninäyttelijä muun muassa animaatiosarjassa Fairly Odd Parents ja ilkeän äitipuolen leidi Tremainen äänenä elokuvissa *[[Tuhkimo 2: Unelmien prinsessa]]* ja *[[Tuhkimo 3 – Taikansa kutakin]]*.

## Ura
Blakeslee aloitti uransa 1990-luvun puolivälissä ja teki ensimmäisiä äänirooleja animaatioihin, kuten *[[Cow & Chicken]]* ja *[[Angry Beavers]]*. Vuonna 2001 Blakeslee tuli tunnetuksi, kun hän sai ensimmäisen pääroolinsa *[[Fairly Odd Parents]]ista*. Hän ääninäyttelee sarjassa Timmyn äitiä sekä haltiakummi Wandaa. Elokuvassa *[[Shrek kolmas]]* Blakeslee toimii ilkeän kuningattaren äänenä.

Blakeslee on tehnyt äänirooleja videopeliin *[[EverQuest II]]* sekä  *[[Kingdom Hearts (pelisarja)|Kingdom Hearts]]*, *[[BioShock]]* - ja *[[God of War]]* -pelisarjoihin.

## Aiheesta muualla
* Voice Chasers
Sotilaskivääri m/39

**Sotilaskivääri m/39** (lempinimiltään Ukko-Pekka) oli Suomen puolustusvoimien käyttämä versio Mosin Nagant M/91 -pulttilukkokivääristä. Sitä "valmistettiin" vanhoista osista kokoamalla noin 100&nbsp;000 kappaletta. Jalkaväenkivääri on saanut Ukko-Pekka-lempinimensä suojeluskuntatoiminnasta sekä erityisesti kivääriharrastusammunnastaan tunnetun tasavallan presidentti Pehr Evind Svinhufvudin mukaan. 

## Yleiskuvaus
Aseen kaliiperi on 7,62x53R (muualla maailmassa suurin osa valmistetuista aseista ja patruunoista käyttää hiukan erilaisia mittoja sekä merkintää 7.62x54R). Aseessa on avotähtäimet: hahlo, jonka koroa voidaan säätää, sekä jyvä, jota voidaan säätää sivusuunnassa. Jyviä on korkeudeltaan erilaisia, jolloin piippu- ja tähtäinlinja saadaan säädettyä eri aseiden välillä identtiseksi, mikäli patruunan ominaisuudet ovat samat. 

## Puuosat
Tukki on nykyaseisiin verrattuna pitkä ja ”full stock” -mallia. Puu toisaalta suojaa piippua, mutta vääntyillessään ja piippua taivuttaessaan voi aiheuttaa huomattavia osumavirheitä. 1930-luvulla perustetun erillisen tukkikomitean työn lopputuloksena m39:llä on ”pistooliperämallinen” tukki. Kantohihnalle m39:ssä on neljä eri kiinnityskohtaa, joiden avulla on optimoitu aseen kuljetusta kävellen, ratsastaen, pyöräillen ja hiihtäen. Pitkää tukkia on valmistettu eri puulajeista. Suomessa tyypillistä on tukkiin tehty liimattu jatkos.

## Suomalainen m/39
Vanhoja osia kierrätettiin ja alkuperäisten valmistajien tehdasmerkit, tai tilaajien vaakunat on lukkorungoista viilattu tai jyrsitty pois. Sota-ajan piiput olivat suomalaisia.

## Tekniset tiedot
**Ukko-Pekka M39**
*Kaliiperi: 7,62 mm X 53 R
*Pituus: 1&nbsp;187 mm
*Piipun pituus: 685 mm
*Paino: 4,5 kg
*Lipas: kiinteä 5 patruunaa
*Prototyyppi: 1939

## Aiheesta muualla
* 
*Timo Hyytinen: Arma Fennica 1 : Suomalaiset aseet, Arma Fennica Oy, Jyväskylä 1985 
*Timo Hyytinen: Arma Fennica 2 : Sotilasaseet, Arma Fennica Oy, Jyväskylä 1987 
*Timo Hyytinen, Sako-aseet 1921-2000, Arma Fennica Oy,  Jyväskylä 2012
* 7.62x54r.net: Finnish M39 
*Suomalainen asekeräily: jalkaväenkivääri M/39
* Mosin-Nagant.net: The Model 1939 Of Finland 
* The Last of Mosin-Nagants
* Jalkaväenkivääri M/39
Nuoret miehet

**Nuoret miehet** (engl. *Young Men*) on Myöhempien Aikojen Pyhien Jeesuksen Kristuksen kirkossa toimiva apujärjestö, joka järjestää toimintaa 12-18-vuotiaille pojille ja nuorille miehille. Kaksitoistavuotiaina pojat voidaan vihkia Aaronin pappeuden alempaan asteeseen, diakoneiksi. Samalle he eroavat Alkeisyhdistyksestä ja liittyvät Nuoriin miehiin. Nuoret miehet mielletään lähinnä Aaronin pappeuden apujärjestöksi, jonka tehtävänä on auttaa nuoria miehiä kasvamaan pappeudessa. Järjestö perustettiin 1875 nimellä *Nuorten miesten valistuskerho*.

Nuoret miehet on järjestetty ryhmiin heidän pappeuden asteensa mukaan. Niinpä 12- ja 13-vuotiaat diakonit toimivat yhtenä ryhmänä, 14- ja 15-vuotiaat opettajat omanaan ja 16- ja 17-vuotiaat papit omanaan. 18-vuotiaana nuoret miehet vihitään yleensä Melkisedekin pappeuden virkaan vanhimmaksi, jolloin hänen jäsenyytensä Nuorissa miehissä päättyy. Tämä tapahtuu kuitenkin vasta, kun nuori mies on siihen itse valmis.

Nuorten miesten toiminnan tarkoitus on lisätä nuorien hengellisyyttä ja auttaa heitä kasvamaan henkisesti ja hengellisesti. Järjestön tavoitteena on auttaa nuoria miehiä toteuttamaan Aaronin pappeuden ihanteita ja kasvattaa heitä Melkisedekin pappeuteen ja temppelitoimituksiin. Sen tavoitteena on myös ohjata nuoria miehiä lähtemään lähetystyöhön. Toiminnan päämääränä on myös kasvattaa nuoria miehiä isyyteen ja aviomieheksi sekä osoittamaan kunnioitusta naisille, äideille ja tyttärille.

Nuoret miehet järjestävät vapaa-ajantoimintaa, joka usein on urheilu- tai kulttuuripainotteista. Myös seikkailutoimintaa, retkiä ja matkoja voidaan järjestää.

Nuoret miehet tekevät yhteistyötä Nuorten naisten erilaisissa vapaa-ajan aktiviteeteissa ja palveluprojekteissa. Nuorille järjestetään esimerkiksi yhteisiä retkiä, illanviettoja ja tanssiaisia. Vaarnan alueella järjestettävät nuorten yhteiset konferenssit (Suomessa yleensä nimellä **Rautakaide**) ovat tärkeä toimintamuoto nuorille.
Nerses V

**Nerses V** (k. 13. helmikuuta 1857) toimi Armenian katolikoksena vuosina 1843–1857. Ennen valintaansa hän oli toiminut Bessarabian primaattina ja oli kunnostautunut monipuolisesti, kehittäen muun muassa koulutusta ja taloutta ja rakennuttaen. Olipa hän kunnostautunut jopa sodankäynnissä, ollen johtamassa yhdessä Venäjän armeijan kanssa Jerevanin vapauttanutta armenialaisosastoa. Nerses oli ensimmäinen katolikos, jonka valinnalle haettiin vahvistus Venäjän tsaarilta. Hänen virkaanvihkimyksensä järjestettiin 8. toukokuuta 1845 ja sen toimittamiseen osallistui neljätoista piispaa ja 111 pappia ja sitä seuranneelle juhla-aterialle osallistui 1950 henkeä.

Katolikoksena Nerses oli suosittu ja kehitti Armenian oloja niin kirkollisesti kuin myös poliittisesti, sotilaallisesti ja koulutuksellisesti. Hänen työnsä kuitenkin keskeytyi yllättäen, kun hänet löydettiin kuolleena 13. helmikuuta 1857 kädessään sulkakynä ja edessään Venäjän sisäministeriölle osoitettu keskeneräinen kirje. Häntä seurasi katolikoksena Matteos I.

## Lähteet
*Munkki Serafim, Araratista itään, Kirjapaja 2007
Matteos I

**Matteos I** (k. 1865) toimi Armenian katolikoksena vuosina 1858–1865. Ennen valintaansa hänet tunnettiin älykkäänä ja vapaamielisenä sekä loisteliaana kirjoittajana, mutta hänen tultuaan valituksi heinäkuussa 1858 hänen käytöksensä muuttui kummalliseksi. Hän olisi halunnut ensin vihkimisen suoritettavaksi lokakuussa, jolloin olisi ollut viileämpää, mutta muuttikin äkkiä mieltään, ja vihkimys suoritettiin eräänä lauantaina pienimuotoisesti, ilman ehtoollisjumalanpalvelusta ja vähällä väellä.

Aluksi Matteoksen kausi näytti sujuvan hyvin, sillä hän tiedusteli piispanistuimen sijaintipaikan luostarin munkkien tarpeita ja näiden pyydettyä vaatteita, kynttilöitä, ruokaa ja hiiliä hän heti järjesti niitä. Armenian ilmasto kuitenkin oli hänelle ilmeisesti vastenmielinen, sillä hän tuskaili maan hellettä ja olisi halunnut matkustaa entiseen kotikaupunkiinsa Konstantinopoliin raittiimpaan ilmaan. Venäjän tsaari ei kuitenkaan antanut matkustuslupaa, jolloin Matteos alkoi oikutella ja sulkeutui välillä pitkiksi ajoiksi huoneeseensa, mikä pilasi kirkon sisäisen ilmapiirin. Niinpä, kun Matteos I kuoli syksyllä 1865, häntä ei haudattu muiden katolikosten joukkoon, vaan hänet haudattiin Pyhän Gaianen luostarin pihalle "kuin ruttotautinen". Häntä seurasi katolikoksena Kevork IV Konstantinopolilainen.

## Lähteet
*Munkki Serafim, Araratista itään, Kirjapaja 2007
Daniel Gygax

**Daniel Gygax** (s. 28. elokuuta 1981 Zürich, Sveitsi) on sveitsiläinen jalkapalloilija, pelipaikaltaan keskikenttäpelaaja.

Gygax edustaa tällä hetkellä Sveitsin Axpo Super League:n Luzernia ja lukeutuu myös Sveitsin maajoukkueen vakionimiin.

Gygax aloitti ammattilaisuransa Zürichin riveissä vuonna 1998. Hän on edustanut kotimaassaan myös Aarauta. Lillen riveihin Gygax siirtyi vuonna 2005. Vuonna 2007 hän siirtyi Metziin, jonka riveissä hän teki viisi maalia 21 ottelussa. Vuonna 2010 hän siirtyi sveitsiläiseen FC Luzerniin, jossa Gygax pelaa numerolla 11.

Sveitsin maajoukkueessa Gygax debytoi vuonna 2004. Hän on kuulunut Sveitsin joukkueeseen vuoden 2004 EM-kisoissa ja vuoden 2006 MM-kisoissa.

## Saavutukset
*Sveitsin cupin voitto 2005

## Lähteet

## Aiheesta muualla
*Profiili Metzin sivuilla 
*Profiili Ligue 1:n sivuilla 
*Profiili Soccerwayn sivuilla
Toinen maisema

**Toinen maisema** on kosketinsoittaja Jukka Gustavsonin yhdeksäs sooloalbumi, joka julkaistiin 22. helmikuuta 2006. Levyllä soittaa Gustavsonin Hottoe-yhtye, joka on jatkumoa 1970- ja 1980-lukujen vaihteessa toimineelle Sahti-yhtyeelle, jossa soittivat Gustavsonin lisäksi Pekka Hedkrok, Pekka Nylund, Harri Vainikka ja Silvo Korhonen, joista jälkimmäinen vaihtui myöhemmin Pekka Suvantoon. Hottoe-yhtyeen kokoonpanossa Hedkrok ei ole mukana. Yhtye on soittanut joitain keikkoja vuosina 1999-2001. Nylund, Vainikka ja Suvanto soittavat myös Gustavsonin albumilla Toden toistoa. 

## Kappaleet
Kaikki kappaleet säveltänyt ja sanoittanut Jukka Gustavson, ellei toisin mainittu.

# The World's Scene Is Changing
# Road Movie
# Helge
# Muinaismaisema
# Juhlapuheissa ja kahvikutsuilla
# Pitkällä matkalla
# Suomen kulttuurin agentit (säv. Jukka Gustavson, Pekka Nylund, Pekka Suvanto + Alex North / Sammy Cahn, Percy Faith, Jay Livingston / Raymond B. Evans, Nelson Smock Riddle, Jerome Moross ja Franz Waxman, sov. Gustavson)
# Toinen maisema
# Grow Grain Grow
# Uuden aamun väkeä

## Kokoonpano
;Yhtye
* Jukka Gustavson – kosketinsoittimet, ääni
* Pekka Nylund – kitarat, kitarasovitukset
* Harri Vainikka – basso
* Pekka Suvanto – rummut, lyömäsoittimet, taustalaulu, lyömäsoitinsovitukset

;Muut levyn tekoon osallistuneet
* Verneri Pohjola – trumpetti ("Uuden aamun väkeä")
* Martin Brushane – äänittäjä, miksaaja
* Pekka Suvanto – äänittäjä (osa kitara- ja lyömäsoittimista)

## Arvostelut
* Soundi: 

## Lähteet
In for a Penny – Raves & Faves

**In for a Penny – Raves & Faves** on Sladen vuonna 2007 julkaistu kokoelma-albumi.

## Kappaleet
#Shape of Things to Come 
#C'Mon C'Mon 
#Sweet Box 
#In Like a Shot From My Gun 
# Wonderin' Y 
#How D'You Ride 
#Move Over 
#Don't Blame Me 
#Do We Still Do It 
#When the Lights Are Out 
#Them Kinda Monkeys Can't Swing 
#Thanks for The Memory (Wham Bam Thank You Mam) 
#In for a Penny
#Let's Call It Quits 
#Burning in the Heat of Love

## Kokoonpano
*Noddy Holder
*Jim Lea
*Dave Hill
*Don Powell
Scottie Ray

**Scott Ray** (s. 4. kesäkuuta 1964 Milwaukee, Wisconsin) on yhdysvaltalainen ääninäyttelijä, joka on työskennellyt enimmäkseen 4Kids Entertainmentilla. Hän on muun muassa ääninäytellyt Silppuria Teini-ikäisissä mutanttininjakilpikonnissa ja dubannut englanniksi Zane Truesdalea Yu-Gi-Oh! GX:ssä.

## Ääniroolit

## Lähteet

## Aiheesta muualla
* TV.com 
* AOL television
* Voice Chasers 
* CrystalAcids
Gelson Fernandes

**Gelson Fernandes** (s. 2. syyskuuta 1986 Praia, Kap Verde) on sveitsiläinen jalkapalloilija, pelipaikaltaan puolustava keskikenttäpelaaja. Hän edustaa Saksan Bundesliigan Eintracht Frankfurtia. Hän on kotimaansa ja Saksan lisäksi pelannut Englannissa, Ranskassa, Italiassa ja Portugalissa. Hän on pelannut pitkään Sveitsin maajoukkueessa.

## Seurajoukkueura
Fernandes aloitti ammattilaisuransa Sionin riveissä vuonna 2004. Hän pelasi seurassa kaksi kautta toiseksi korkeimmalla sarjatasolla Challenge Leaguessa ja kauden 2006–2007 Sveitsin superliigassa. Hän voitti Sveitsin cupin 2006. Hän pelasi Sionissa neljä ottelua UEFA Cupissa (karsintapelit mukaan lukien). Hän siirtyi Englannin Valioliigan Manchester Cityyn vuonna 2007. Hän pelasi Cityssä kahden kauden aikana 43 valioliigaottelua, joissa teki kolme maalia, sekä kahdeksan UEFA Cupin ottelua.

Fernandes siirtyi Saint-Étienneen kesällä 2009, ja pelasi 33 Ranskan pääsarjan ottelua kaudella 2009–2010. Seuraavan kauden hän oli lainalla italialaisessa Chievo Veronassa, jossa teki kaksi maalia pelaamissaan 29 Serie A -ottelussa. Syyskauden 2011 hän pelasi lainalla Englannin mestaruussarjan Leicesterissä (15 ottelua, yksi maali) ja kevään 2012 Serie A:n Udinesessa (16 ottelua, yksi maali). 

Fernandes siirtyi Portugalin superliigan Sportingiin kesällä 2012. Hän pelasi seurassa vain kuusi Portugalin pääsarjaottelua ja yhtä monta Eurooppa-liigan ottelua. Kevätkauden 2013 hän oli lainalla Sionissa pelaten 14 Sveitsin superliigan ottelua. Hän siirtyi saksalaiseen SC Freiburgiin kesällä 2013 ja pelasi seuraavalla kaudella 30 bundesliigaottelua, joissa teki yhden maalin, ja viisi Eurooppa-liigan ottelua. Kesällä 2014 hän siirtyi Stade Rennais'iin. Seuraavien kolmen kauden aikana hän pelasi seurassa yhteensä 93 Ranskan pääsarjaottelua, joissa teki yhden maalin.

## Maajoukkueura
Fernandes pelasi yhdeksän ottelua Sveitsin alle 21-vuotiaiden maajoukkueessa vuosina 2006–2007. Sveitsin maajoukkueessa hän debytoi maaottelussa Alankomaita elokuussa 2007. Ensimmäisen maaottelumaalinsa hän teki  Moldovaa vastaan maaliskuussa 2009. 

Fernandes pelasi Sveitsin kaikki kolme ottelua EM-kilpailuissa 2008 sekä MM-kilpailuissa 2010, jossa teki Sveitsin 1–0-voittomaalin ottelussa Espanjaa vastaan. MM-kilpailuissa 2014 hän pelasi yhdessä ja EM-kilpailuissa 2016 kolmessa ottelussa. Hän on pelannut yhteensä 67 A-maaottelua ja tehnyt niissä kaksi maalia.

## Saavutukset
*Sveitsin cupin voitto 2006

## Muuta

Fernandesin jalkapalloilevia serkkuja ovat Sveitsin maajoukkuepelaaja Edimilson Fernandes, Portugalin maajoukkuepelaaja Manuel Fernandes sekä nuorisomaajoukkueissa ja pääsarjoissa pelanneet Cabral, Elton Monteiro ja Ulisses Garcia.

## Lähteet
*Profiili Manchester Cityn sivuilla  
*Profiili FootballDatabase-tietokannassa 
*Profiili Soccerbase.com -sivustolla 

### Viitteet
Kansainvälinen diakonia

**Kansainvälinen diakonia** on lähinnä Pohjoismaissa käytetty termi, jolla tarkoitetaan kirkkojen tai kristillisten järjestöjen tekemää kansainvälistä avustustoimintaa. Tähän kuuluvat kehitysyhteistyö, humanitaarinen apu, rauhan- ja sovinnontyö sekä ihmisoikeuksien puolustaminen. Diakonisen periaatteen mukaisesti kansainvälinen diakonia toimii  kaikkein köyhimpien ja syrjäytettyjen ihmisten, ihmisryhmien ja kansojen parissa. Siinä ei pyritä mielipiteen tai vakaumuksen muuttamiseen. Kansainvälinen diakonia on osa kirkon kansainvälistä vastuuta. Diakonian ohella kansainväliseen vastuuseen kuuluvat myös lähetystyö  sekä ekumenia.

Suomen evankelis-luterilaisen kirkon keskeiset kansainvälisen diakonian toimijat ovat Kirkon Ulkomaanapu sekä kirkon viralliset lähetysjärjestöt.

## Aiheesta muualla
* Kirkon Ulkomaanapu
* Vastuuviikko 
* Lutheran World Federation Department for World Service 
* Christian Aid
* Lutherhjälpen 
* Kirkens Nødhjelp
Rauhan aika

**Rauhan aika** on Pelle Miljoonan 14. albumi. Se julkaistiin vuonna 1990. Levystä ilmestyi re-masteroitu ja bonus-kappaleella täydennetty CD-versio 23. helmikuuta 2005.

## Kappaleet
Kaikki kappaleet säveltänyt, sanoittanut ja sovittanut Pelle Miljoona.

**A-puoli**
# 
# 
# 
# 
# 
# 

**B-puoli**
# 
# 
# 
# 
# 
# 

**CD-bonus**
# 

## Tekijät

### Muusikot
* Pelle Miljoona: laulu, akustinen kitara, huuliharppu
* Tero Siitonen: basso, laulu, kitara
* Puka Oinonen: kitarat, banjo, mandoliini, sitar
* Sami Kuoppamäki: rummut, perkussiot

#### Sekä
* Jorge Dowling: samponja
* Mika Varjola: urut
* Mika Terho: pasuuna

### Muut
* Äänitys: Soundtrack (by Jay)
** (A6) Äänitys ja miksaus: Kenzo Kalen
* Tuottaja: Jay Havanna
* Kansi: Mikko Kurenniemi
Kaikki muuttuu (Pelle Miljoonan albumi)

**Kaikki muuttuu** on Pelle Miljoonan 15. albumi. Se julkaistiin keväällä 1992.

## Kappaleet
Kaikki kappaleet säveltänyt, sanoittanut ja sovittanut Pelle Miljoona, ellei toisin mainita.

# 
# 
# 
# 
# 
# 
# 
# 
# 
# 
# 

**CD-bonukset**
# 
# 

## Tekijät

### Muusikot
* Pelle Miljoona: laulu
* Tero Siitonen: basso, kielisoittimet, laulu
* Tero Kling: rummut, perkussiot, saksofoni
* Timo Salminen: kitara
* Jay Havanna: kosketinsoittimet

### Muut
* Äänitys / miksaus: Soundtrack / Finnvox 12/91 - 01/92
* Äänittäjä: Jay Havanna
* Tuottaja: Jay Havanna
* Etukannen kuva: Horst Neumann (kuvassa istuvat Siitonen ja Pelle)
* Kansi: Riipinen & Pelle
M/S Irma

**M/S Irma** oli suomalainen moottorialus, joka upposi kivihiililastissa (antrasiittia) 25. lokakuuta 1968 Selkämerellä ollessaan matkalla Neuvostoliiton Klaipėdasta Raumalle. Onnettomuudessa kuolivat kaikki aluksella olleet 11 ihmistä. Hylky löydettiin Ahvenanmaan pohjoispuolelta toukokuussa 2019.

## Suunnittelu ja rakentaminen
Atlantille kalastusalukseksi suunnitellun aluksen pituus oli 44,64, leveys 7,55 ja syväys 3,6 metriä. Se rakennettiin 1947 Norjassa Seutelvens Mekaniska Verkstadin telakalla Fredrikstadissa.

## Käyttö
Vuosina 1956–1957 alus liikennöi *Kari K* -nimisenä, vuosina 1956–1961 *Veslemøy*-nimisenä ja vuodesta 1961 nimellä *Irma*. Aluksen omisti viimeksi porvoolainen Grönqvistin varustamo.

## Haveri
*Irman* uppoamisen syytä ei tiedetä, eikä alus ollut lähettänyt hätäkutsua. Tapahtumahetkellä vallitsi 10 boforin myrsky. Uppoamisen saattoi aiheuttaa laivan lastiluukkujen pettäminen, jolloin lasti olisi kastunut ja päässyt näin ollen siirtymään. Toinen spekuloitu vaihtoehto on ollut, että *Irma* olisi ajanut päin 80 metriä pitkää muoviputkea, jonka tuolloin havaittiin kelluvan merellä. Itse alus oli hyväkuntoinen, ja siinä oli kaksoispohja.

Onnettomuudessa hukkui 11 ihmistä. Miehistön jäseniä oli seitsemän, joista neljä oli varustamoperhe Grönqvistin veljestä. Laivalla oli mukana myös perheenjäseniä; kolmen Grönqvistin veljeksen vaimot ja kaksivuotias lapsi. Vain yksi hukkuneista, Irman perämies Torvald Grönqvist, löytyi viisi päivää myöhemmin ylösalaisin olleesta pelastuslautasta.

Hylkyä etsittiin Ahvenanmereltä vuosina 2018–2019, ja aluksen kohtalosta julkaistiin tietokirja ja televisiodokumentti. Toukokuussa 2019 hylky löydettiin 43 metrin syvyydestä ja 23 meripeninkulmaa (noin 40 km) Isokarista länteen, 20 meripeninkulmaa Ahvenanmaasta pohjoiseen.

## Lähteet

## Kirjallisuutta
*
Hans Jonas

**Hans Jonas** (19. toukokuuta 1903 Mönchengladbach, Saksa – 5. helmikuuta 1993 New York, Yhdysvallat) oli saksalaissyntyinen filosofi.

## Elämä

Jonas opiskeli filosofiaa ja teologiaa Freiburgin, Berliinin ja Heidelbergin yliopistoissa, ja väitteli lopulta tohtoriksi Marburgin yliopistosta, jossa opiskeli Martin Heideggerin ja Rudolf Bultmannin oppilaana. Marburgissa hän muodosti myös elinikäisen ystävyyssuhteen Hannah Arendtin kanssa.

Jonas pettyi juutalaisena siihen, että Heidegger liittyi kansallissosialistiseen puolueeseen. Hän muutti itse Englantiin vuonna 1933 ja Palestiinaan vuonna 1934. Vuonna 1940 hän palasi Eurooppaan ja liittyyi Britannian armeijaan, joka kokosi saksanjuutalaista erikoisosastoa taistelemaan Hitleriä vastaan. Aluksi hänet lähetettiin Italiaan, myöhemmin hän pääsi takaisin Saksaan, johon oli luvannut palata vain voittoisan armeijan sotilaana.

Sodan jälkeen hän palasi Mönchengladbachiin etsimään äitiään, mutta sai tietää, että tämä oli joutunut Auschwitzin keskitysleirille. Tämän kuultuaan hän kieltäytyi asumasta Saksassa, palasi Palestiinaan ja osallistui Israelin itsenäisyyssotaan vuonna 1948. Hän kuitenkin katsoi, ettei hänen tehtävänsä ollut toimia sionistina vaan opettaa filosofiaa. Jonas opetti aluksi Jerusalemin heprealaisessa yliopistossa. Vuonna 1950 hän muutti Kanadaan, jossa opetti Carletonin yliopistossa. Vuonna 1955 hän muutti Yhdysvaltoihin, ja toimi New School for Social Researchissa New Yorkissa vuoteen 1976.

## Filosofia

Jonasin teokset keskittyvät teknologian luomiin yhteiskunnallisiin ja eettisiin ongelmiin. Jonas katsoi, että ihmiskunnan selviytyminen riippuu kyvystämme huolehtia planeetastamme ja sen tulevaisuudesta. Hän muotoili uudenlaisen moraalin ylimmän periaatteen: ”toimi niin, että tekojesi seuraukset ovat yhteensopivia aidon ihmiselämän jatkuvuuden kanssa”. Jonasilla onkin ollut vaikutusta muun muassa ympäristö- ja bioetiikkaan.

Jonas tunnetaan yhtä lailla myös siitä, että hän kirjoitti paljon gnostilaisuudesta. Hän tulkitsi tätä uskontoa eksistentialistisen filosofian näkökulmasta. Jonas oli ensimmäinen joka kirjoitti antiikin aikaisen gnostilaisuuden yksityiskohtaisen historian.

Jonas sai ajatteluunsa vaikutteita Alfred North Whiteheadin prosessifilosofiasta ja prosessiteologiasta.

## Teoksia

* *Gnosis und spätantiker Geist* (1.1954 – 8.1966)
* *Macht oder Ohnmacht der Subjektivität? – Das Leib-Seele-Problem im Vorfeld des Prinzips Verantwortung*  (1987)
* *Organismus und Freiheit – Ansätze zu einer philosophischen Biologie* (1973)
* *Das Prinzip Verantwortung – Versuch einer Ethik für die technologische Zivilisation* (1984)
* *Technik, Medizin und Ethik – Zur Praxis des Prinzips Verantwortung* (1987)
* *Der Gottesbegriff nach Auschwitz: eine jüdische Stimme* (1987)
* *Macht oder Ohnmacht der Subjektivität? – Das Leib-Seele-Problem im Vorfeld des Prinzips Verantwortung* (1987)
* *Philosophische Untersuchungen und metaphysische Vermutungen* (1994)
* *Erinnerungen* (2003)

## Kirjallisuutta

* 

## Aiheesta muualla
* Hans-Jonas-Center Berlin 
*
Kirjomerienkeli

**Kirjomerienkeli** eli **kalifornianmerienkeli** (*Squatina californica*) on yksi kenties parhaiten pohjaelämään sopeutuneista hailajeista. Se muistuttaa huomattavasti rauskuja leveine rintaevineen ja litteine ruumiineen, mutta suu on kuonon kärhessä eikä vatsan alla kuten rauskuilla. Sukupuolet ovat eri kokoiset. Koiraan enimmäispituus on noin 120 senttimetriä ja naaraan 150 senttimetriä. Kirjomerienkeli elää korkeintaan 35-vuotiaaksi.  

## Levinneisyys ja ravinto
Kirjomerienkelin levinneisyysalue ulottuu eteläisestä Alaskasta Chilen rannikolle.
Se viihtyy hiekka- ja mutapohjilla 3–100 metrin syvyydessä, mutta havaintoja on tehty vielä 185 metrin syvyydessä. Joidenkin rauskujen tavoin se osaa jopa kaivautua pohjaan piiloon. Näin se pystyy saalistamaan pääravintoaan rauskuja, kampeloita ja muita pohjakaloja väijyksistä. Myös selkärangattomat kuten hummerit kelpaavat. Pelästyessään tai hyökätessään se pystyy ampaisemaan nopeasti liikkeelle vahvalla pyrstöllään. Sitä itseään saalistaa ihmisen lisäksi (kirjomerienkelin lihalla on taloudellista merkitystä) mm. valkohai (*Carcharodon carcharias*). Ihmisen ei tarvitse pelätä kirjomerienkeliä ellei tätä häiritä.

## Lisääntyminen
Lisääntymisaika on touko-elokuussa. Koiraat tulevat sukukukypsiksi 8 vuoden iässä ja naaraat 13 vuoden iässä. Munat kehittyvät emon sisällä 10 kuukautta ja poikaset syntyvät 23 sentin pituisina. Kerralla voi syntyä 1–13 poikasta.

## Lähteet

## Aiheesta muualla
*
The Poison: Live at Brixton

**The Poison: Live at Brixton** on Bullet for My Valentinen ensimmäinen live-DVD yhtyeen konsertista Brixtonista, Etelä-Lontoosta.

## Dvd:n sisältö
#Intro
#Her Voice Resides
#4 Words [To Choke Upon]
#Suffocating Under Words Of Sorrow
#All These Things I Hate
#The Poison
#Spit You Out
#Cries In Vain
#Just Another Star
#Tears Don't Fall
#No Control
#Hand Of Blood
#The End

### Musiikkivideot
#Hand Of Blood
#4 Words [To Choke Upon]
#Suffocating Under Words Of Sorrow
#All These Things I Hate
#Tears Don't Fall

### "Behind the scenes"
*Live At Download 2004, 2006
*Canada
*Metal Hammer Awards
*London Astoria

Levyllä on myös 8 jaksoa "Bullet-tv:tä" sekä kuvagalleria.
M/S Hanna-Marjut

**M/S Hanna-Marjut** oli suomalainen sokerijuurikas-, peruna- ja porkkanalastissa ollut kuivalastialus, joka upposi Kihdin selällä lähellä Kökaria 17. lokakuuta 1985. Tapahtumahetkellä vallitsi kova merenkäynti, ja erään arvelun mukaan alus olisi ollut ylilastattu, ajanut lastiruuman luukut avoimena ja uinut liian syvällä, jolloin suuret aallot olisivat päässeet valumaan ruumaan aiheuttaen aluksen kallistuman ja nopean uppoamisen.

Paikalle saapuneet sukeltajat onnistuivat löytämään vain yhden onnettomuuden kolmesta uhrista laivan keittiöstä. Aluksen omisti naantalilainen Reijo Marttila, joka hukkui myös onnettomuudessa.

*Hanna-Marjut* oli alun perin rakennettu Pöseldorf-nimisenä-nimisenä Länsi-Saksassa vuonna 1961. Aluksen nimeksi tuli vuonna 1975 Hanna-Marjut. Näitä aiemmin nimi oli ollut Kerstin Matthiesen. Aluksen pituus oli 61.8 metriä, leveys 9.6 metriä, vetoisuus 499 brt ja suurin nopeus 10.3 solmua.

Alun perin alus ostettiin Suomeen kuljettamaan sillisaalista Atlantilla toimineilta kalastusaluksilta, mutta tämän työn loputtua 1970-luvulla, kun Rymättylän Saukko-alukset eivät enää lähteneet valtamerille kalastamaan, *Hanna-Marjut* siirtyi juurikkaiden kuljetukseen Ahvenanmaalta, jota työtä se sitten tekikin loppuun asti. Uppoamisensa jälkeen Hanna-Marjutin hylky valui syvemmälle, nykyisille sijoilleen, vasemmalle kyljelle kallistuneena. Hylky on 38 metrin syvyydessä.  

Hylyn öljypäästöuhan vuoksi merivoimien sukeltajat tyhjensivät hylyn polttoainetankit 20.8.2020. Tyhjennysoperaatio kuului osana ympäristöministeriön toimeksiantamaan kolmivuotiseen vesiensuojelun tehostamisohjelmaan, hylkysaneeraushankkeeseen, joka on vuosina 2019–2021. Hankkeen ohjausryhmässä ovat ympäristöministeriön ja SYKEn lisäksi edustettuina Merivoimat, Rajavartiolaitos, Merimuseo ja Traficom. 

## Lähteet
* Hylyt.net: Hanna-Marjutin hylyn tiedot
* SYKE: Suomen ympäristökeskuksen ja merivoimien tiedote

### Viitteet
Jouko Harjanne

**Jouko Antero Harjanne** (s. 21. kesäkuuta 1962 Rauma) on suomalainen trumpetisti. Hän on toiminut Radion sinfoniaorkesterin soolotrumpetistina vuodesta 1984 alkaen.

Harjanne  opiskeli Raimo Sarmaksen oppilaana Tampereen konservatoriossa ja sai trumpetinsoiton päästötodistuksen 1982. Lisäoppia hän hankki Henri Adelbrechtin ja Timofei Dokšitserin johdolla. Harjanne toimi Tampere Filharmonian trumpetin varaäänenjohtajana 1978–1984 ja Sibelius-Akatemian sivutoimisena tuntiopettajana 1988−2014. Vuodesta 1996 hän on toiminut Lieksan vaskiviikon taiteellisena johtajana. Vuonna 2012 Harjanne nimitettiin Lieksan kaupungin Vaskilähettilääksi. Vuodesta 2012 Harjanne on toiminut myös japanilaisen Senzoku Gakuen College of Musicin vierailevana trumpettiprofessorina.

Harjanne sai Prahan kevään trumpettikilpailun jaetun toisen palkinnon 1987, ja hän menestyi myös Ellsworth Smith -trumpettikilpailussa, jossa hänelle myönnettiin ensimmäinen palkinto 1990. Lieksan vaskiviikko valitsi Harjanteen 1989 Vuoden vaskisoittajaksi.

Jouko Harjanne on esiintynyt orkesterien solistina Euroopassa, Venäjällä, Yhdysvalloissa, Etelä-Koreassa ja Japanissa. Britanniassa hän on soittanut ja levyttänyt yhdessä Kiri Te Kanawan kanssa. Harjanne on kantaesittänyt lukuisia kotimaisia ja ulkomaisia trumpettiteoksia sekä julkaissut yli 30 soololevytystä ja useita kamarimusiikkilevytyksiä.

Jouko Harjanteen poika on musikaalitähti Samuel Harjanne.

## Lähteet

## Aiheesta muualla
*
Walter Kaufmann

**Walter Kaufmann** voi tarkoittaa seuraavia henkilöitä:

* Walter Kaufmann (1871–1947), fyysikko
* Walter Kaufmann (1907–1984), säveltäjä
* Walter Kaufmann (1921–1980), filosofi
Simon O’Neill

**Simon O'Neill** (s. 1971 Ashburton, Uusi-Seelanti) on uusiseelantilainen tenori. Hän opiskeli Otagon yliopistossa ja Wellingtonin Victoria yliopistossa Uudessa-Seelannissa. Lisäoppia hän sai Yhdysvalloissa Manhattan School of Musicissa ja Juilliard Opera Centerissä.

O'Neill on esiintynyt muun muassa New Yorkin Metropolitan-oopperassa, Lontoon Covent Gardenissa, Minnesotan oopperassa sekä Salzburgin musiikkijuhlilla. Lisäksi hän on esiintynyt monien orkesterien solistina muun muassa Beethovenin 9. sinfoniassa ja Arnold Schönbergin Gurre-Liederissä. O'Neillin oopperarooleihin kuuluvat muun muassa Beethovenin Fidelion Floresta, Mozartin Idomeneon, Puccinin La Bohemen Rodolfo, Wagnerin Valkyyrian Siegmund ja Wagnerin Lohengrinin nimirooli.

Vuonna 2001 O'Neill sai Circle 100 Career Grant -palkinnon ja 2003 Sullivan Foundation Award of New York -palkinnon sekä United Kingdom Wagner Society Prize -palkinnon.
Amkit-konsortio

**AMKIT-konsortio** on ammattikorkeakoulujen kirjastoyhteistyökonsortio, joka koordinoi amk-kirjastojen välistä yhteistyötä ja yhteisiä hankkeita.

Konsortion käytännön toiminta tapahtuu erilaisissa työryhmissä, joiden tehtävät ja toimikaudet määritellään tilanteen mukaan. Työryhmiä ovat muun muassa AMK-luetteloijat, E-aineistoryhmä, Viestintäryhmä ja Pedagoginen ryhmä.

## Aiheesta muualla
* Konsortion kotisivut